CELEX: 32017R0181
Language: lt
Date: 2017-01-27 00:00:00
Title: 2017 m. sausio 27 d. Komisijos įgyvendinimo reglamentas (ES) 2017/181 dėl tam tikrų prekių klasifikavimo Kombinuotojoje nomenklatūroje

3.2.2017   
               
               
                  LT
               
               
                  Europos Sąjungos oficialusis leidinys
               
               
                  L 29/10
               
            KOMISIJOS ĮGYVENDINIMO REGLAMENTAS (ES) 2017/181
      2017 m. sausio 27 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. sausio 27 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Atskira stiklinė lentynėlė, pateikiama su metaliniais laikikliais, skirtais lentynėlei tvirtinti prie sienos.
                     Stiklinė lentynėlė sudaryta iš netaisyklingos formos skaidraus stiklo plokštės, kurios matmenys apytiksliai 60 × 13,5 × 0,7 cm, apdorotais kraštais (priekinis kraštas suapvalintas) ir dviejų nikeliuotų ir chromuotų laikiklių iš vario ir cinko lydinio (žalvario). Stiklo plokštėje yra dvi kiaurymės, skirtos stiklo plokštei pritvirtinti prie laikiklių.
                     Nesurinktas gaminys kartu su tvirtinimo varžtais ir kaiščiais pateikiamas kartoninėje dėžėje.
                     Žr. paveikslą (*1).
                  
                  
                     9403 89 00 
                  
                  
                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 94 skirsnio 2 pastabos a punktu ir KN kodus 9403  ir 9403 89 00  atitinkančiais prekių aprašymais.
                     Gaminys naudojamas kaip patalpų įranga, pavyzdžiui, privačiuose būstuose. Todėl jis yra baldas, priskiriamas 9403  pozicijai. Pagal 94 skirsnio 2 pastabos a punktą šiai pozicijai priskiriamos atskiros lentynos, pateikiamos su atramomis, kuriomis jos tvirtinamos prie sienų. Todėl jis nelaikytinas kitu stiklo dirbiniu ir nepriskirtinas 7020  pozicijai.
                     Stiklinė lentynėlė nulemia esminį gaminio požymį. Metaliniai laikikliai, varžtai ir kaiščiai reikalingi tik stiklinei lentynėlei tvirtinti prie sienos. Todėl gaminys nelaikytinas kitu metaliniu baldu ir jam nepriskirtinas KN kodas 9403 20 80 .
                     Todėl gaminys laikytinas kitu baldu ir jam priskirtinas KN kodas 9403 89 00 .
                  
               
            (*1)  Paveikslas pateikiamas tik dėl informacijos.